وزارت خزانہ
بھارت کی ترقی کا سفر جاری، ایف پی آئی، ایف ڈی آئی اور کارپوریٹ بونڈ مارکیٹ میں تیزی کا رجحان
نومبر 2020 میں 62782 کروڑ روپئے کا ایف پی آئی آیا
مالی سال 2019-21 میں ستمبر 2020 کے دوران 30004 امریکی ڈالر ایف ڈی آئی ایکویٹی کی شکل میں آیا، جو کہ 2019-20 کی اسی مدت کے مقابلے میں 15 فیصد زیادہ ہے
مالی سال 2020-21 کی پہلی ششماہی میں 4.43 لاکھ کروڑ روپئے کے کارپوریٹ بونڈ جاری کئے گئے، جبکہ اسی مدت میں گزشتہ سال 3.54 لاکھ کروڑ روپئے کے کارپوریٹ بونڈ جاری کئے گئے تھے، اس طرح سے یہ گزشتہ برس کے مقابلے میں 25 فیصد زیادہ ہے
نئی دہلی، یکم دسمبر 2020 ۔ کووڈ-19 نے دنیا بھر کی معیشتوں میں سرمایہ کاری کے ماحول کو بری طرح سے متاثر کیا ہے، جس کی وجہ سے سبھی معیشتوں میں ڈیمانڈ اور سپلائی کا توازن بگڑ گیا ہے۔ بھارت بھی اس اقتصادی جھٹکے سے اچھوتا نہیں رہا ہے۔ حالانکہ حکومت کے ذریعے مسلسل کی جارہی کوششوں کا یہ نتیجہ ہے کہ بھارتی معیشت میں سرمایہ کاری میں تیزی کا ماحول برقرار ہے، جبکہ پوری دنیا وبا سے نبردآزما ہے۔
ان مشکلات حالات میں بھی ایف پی آئی، ایف ڈی آئی اور کارپوریٹ بونڈ مارکیٹ میں تیزی نے بھارت کی ترقی کے سفر کے سلسلے کو جاری رکھا ہوا ہے۔ سرمایہ کاری میں تیزی کا سیدھا سیدھا مطلب ہے کہ بھارتی معیشت کی مضبوطی پر سرمایہ کاروں کا بھروسہ برقرار ہے۔
- بیرونی پورٹ فولیو سرمایہ کاری 
گزشتہ دو مہینوں یعنی اکتوبر اور نومبر 2020 میں ایف پی آئی میں کافی تیزی سے اضافہ ہوا ہے۔ اس کی ایک خاص وجہ ایکویٹی کے ذریعے ایف پی آئی میں ریکارڈ تیزی آنا ہے، جو کہ کسی مہینے میں سب سے زیادہ ایف پی آئی کی آمد تھی۔ 28 نومبر 2020 کو، بھارت میں 62782 کروڑ روپئے کے ایف پی آئی کی آمد ہوئی۔ جس میں ایکویٹی کی آمد 60358 کروڑ روپئے رہی، جبکہ ڈیبٹ  اور ہائیبرڈ کے ذریعے 2424 کروڑ روپئے کا ایف پی آئی بھارت میں آیا۔
ایکویٹی مد میں نومبر 2020 کے دوران ہوئی ریکارڈ ایف پی آئی سرمایہ کاری کے اعداد و شمار نیشنل سکیورٹیز ڈیپوزیٹری لمیٹڈ کے ذریعے دستیاب کرائے گئے ہیں۔
ویسے تو ایف پی آئی سرمایہ کاری بازار کی بدلتی ہوئی صورت حال کو براہ راست متاثر نہیں کرتی ہے، تاہم ایف پی آئی اعداد و شمار سے کل سرمایہ کاری اور اس کی نکاسی کے حالات کا بھی پتہ چلتا ہے۔ اکتوبر و نومبر 2020 کے دوران بھارت میں نکاسی سے زیادہ ایف پی آئی کی آمد ہوئی ہے۔
اس کے علاوہ نومبر کے مہینے سے لے کر آج تک ایکویٹی سگمنٹ میں سرمایہ کاری میں تیزی برقرار ہے۔ سب سے زیادہ ایف پی آئی آمد کا ریکارڈ 12 نومبر کو درج کیا گیا۔ اس دن 11056 کروڑ روپئے کی سرمایہ کاری ہوئی تھی۔
ذریعہ: این ایس ڈی ایل،28نومبر 2020 تک کےاعداد و شمار
- راست بیرونی سرمایہ کاری 
مالی سال 2020-21 کی دوسری سہ ماہی  کے دوران بھارت میں 28102 ملین امریکی ڈالر کل راست بیرونی سرمایہ کاری  ہوئی۔ اس کے تحت 23441 ملین امریکی ڈالر یعنی 174793 کروڑ روپئے کا ایف ڈی آئی ایکویٹی کی شکل میں آیا ہے۔ دوسری سہ ماہی کی سرمایہ کاری کی بنیاد پر رواں مالی سال 2020-21 کے ستمبر 2020 تک پہلی ششماہی میں 30004 ملین امریکی ڈالر کا ایف ڈی آئی آیا ہے، جو کہ مالی سال 2019-20 کی اسی مدت کے مقابلے میں 15 فیصد زیادہ ہے۔ روپئے کے اعتبار سے دیکھا جائے تو اس مدت میں ایکویٹی کی شکل میں ایف ڈی آئی 224613 کروڑ روپئے کا آیا ہے، جو کہ گزشتہ مالی سال کے مقابلے میں 23 فیصد زیادہ ہے۔ اس دوران اگست 2020 کا مہینہ ایف ڈی آئی کے اعتبار سے قابل ذکر رہا ہے۔ اس مہینے میں 17487 ملین امریکی ڈالر کا ایف ڈی آئی ایکویٹی کی شکل میں آیا۔ ایکویٹی کے ذریعے ایف ڈی آئی اور کل ایف ڈی آئی سرمایہ کاری میں گزشتہ چند برسوں میں تیزی برقرار رہی ہے، جو گزشتہ 6 سال میں 2019-20 کے دوران سب سے زیادہ تھی۔ اس تیزی کی خاص وجہ حکومت کے ذریعے ایف ڈی آئی اصلاحات، سرمایہ کاری کے متعلق سہولتوں میں اضافہ، کاروبار کو آسان بنانے کے لئے کئے گئے اقدامات ہیں، جس کا نتیجہ ہے کہ بھارت میں ایف ڈی آئی کی آمد میں اضافہ ہوا ہے۔
ایف ڈی آئی کی کل آمد 
|
|
سال 
|
|
ایکویٹی کی شکل میں ایف ڈی آئی کی آمد
|
|
ایف ڈی آئی کی کل آمد
|
|
2014-15
|
|
29737
|
|
45148
|
|
2015-16
|
|
40001
|
|
55559
|
|
2016-17
|
|
43478
|
|
60220
|
|
2017-18 
|
|
44857
|
|
60974
|
|
2018-19 
|
|
44366
|
|
62001
|
|
2019-20 
|
|
49977
|
|
74390
ذریعہ: ڈی پی آئی آئی ٹی
- بونڈ مارکیٹ
مالی سال 2020-21 کی پہلی ششمالی میں 4.43 لاکھ کروڑ روپئے کے کارپوریٹ بونڈ جاری کئے گئے، جبکہ اسی مدت میں گزشتہ سال 3.54 لاکھ روپئے کے کارپوریٹ بونڈ جاری کئے گئے تھے۔ اس طرح سے رواں مالی سال میں جاری کئے گئے کارپوریٹ بونڈ گزشتہ برس کے مقابلے میں 25 فیصد زیادہ ہیں۔ اس طرح سے کارپوریٹ بونڈ میں تیزی آئی ہے۔ اس سے واضح ہے کہ کارپوریٹ اب محفوظ سرکاری سکیورٹیز کی جگہ بونڈ مارکیٹ پر بھروسہ کررہے ہیں۔ اس قدم سے حکومت اور کارپوریٹ کے لئے بھی سرمایہ اکٹھا کرنے کی لاگت میں کمی آئے گی۔ اس کے ساتھ ہی آر بی آئی کی نرم مالی پالیسی سے لیکویڈیٹی میں اضافہ ہوا ہے۔ اس وجہ سے قرض بازاروں کے متعدد سگمنٹ میں ییلڈس کم ہوئی ہے۔